[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 15.1.2009

COM(2009) 3 окончателен

Предложение за

РЕГЛАМЕНТ НА СЪВЕТА

за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

(представено от Комисията)

ОБЯСНИТЕЛЕН МЕМОРАНДУМ

1) Контекст на предложението

- Основания и цели на предложението

Целта на настоящия проект на регламент на Съвета е да измени действащата в момента автономна мярка за суспендиране на митата за определен вид монитори, митата за вноса на които са временно суспендирани на автономно основание до 31 декември 2008 г.

- Общ контекст

С Регламент (ЕО) № 301/2007 на Съвета от 19 март 2007 г. за изменение на приложение І към Регламент (ЕИО) № 2658/87 относно тарифната и статистическа номенклатура и Общата митническа тарифа за ограничен период от време бяха напълно суспендирани автономните мита по Общата митническа тарифа за монитори с течнокристална технология на изображение, чийто диагонал на екрана е 48,5 cm или по-малък и с формат 4:3 или 5:4, класирани в код по КН 8528 59 90. Срокът на действие на посочената мярка изтича на 31 декември 2008 г.

След като разгледа предложението, отправено от представители на европейската промишленост, и като взе под внимание интересите на потребителите, Комисията реши да предложи обхватът на действащата в момента автономна мярка за суспендиране на митата да бъде променен, като в него бъдат включени цветни монитори, чийто диагонал на екрана не превишава 55,9 cm (т.е. 22 инча) и с допълнителни формати 1:1 и 16:10, както и черно-бели или други монохромни монитори, чийто диагонал на екрана не превишава 77,50 cm (т.е. 30,5 инча).

- Съществуващи разпоредби в областта на предложението

Регламент (EИО) № 2658/87 относно тарифната и статистическа номенклатура и Общата митническа тарифа.

Регламент (ЕО) № 301/2007 на Съвета от 19 март 2007 година за изменение на приложение I към Регламент (ЕИО) № 2658/87 относно тарифната и статистическата номенклатура и Общата митническа тарифа. Действието на посочения регламент на Съвета изтича на 31 декември 2008 г.

- Съгласуваност с други политики и цели на Съюза

В съгласие с външнотърговската и промишлената политика.

2) Консултация със заинтересованите страни и оценка на въздействието

- Консултация със заинтересованите страни

Методи на консултиране, основни целеви сектори и общ профил на участниците в консултацията

Отделът по Тарифна и статистическа номенклатура (сектор Механика/Разни) към Комитета по Митническия кодекс.

EICTA (Европейска промишлена асоциация за информационни и комуникационни технологии и технологии за потребителска електроника).

Обобщение на отговорите и на начина, по който са взети предвид

Предложението е в съответствие с възгледите, изразени от заинтересованите страни.

- Събиране и използване на експертни становища

Обхванати научни/експертни области

Митническа номенклатура, външна търговия и промишлена политика.

Използвана методология

Срещи с експерти, представляващи държавите-членки.

Консултации с EICTA.

Основни организации/експерти, с които са проведени консултации

Отдел по Тарифна и статистическа номенклатура към Комитета по Митническия кодекс и EICTA.

Обобщение на получените и използвани становища

За благото на потребителя и с оглед насърчаване на търговията между държавите-членки и трети държави в интерес на Общността е да разшири действащата в момента автономна мярка за суспендиране на митата за определени видове монитори за срок от 2 години, считано от 1 януари 2009 г.

Използвани методи за запознаване на обществеността с експертните становища

Публикуване на предложението.

- Оценка на въздействието

Улесняване на търговията

3) Правни елементи на предложението

- Обобщение на предложените действия

Предложение за РЕГЛАМЕНТ НА СЪВЕТА за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа.

- Правно основание

Член 26 от Договора.

- Принцип на субсидиарност

Предложението е от изключителната компетентност на Общността. Следователно принципът на субсидиарност не се прилага.

- Принцип на пропорционалност

Предложението е в съответствие с принципа на пропорционалност поради следните причини.

Както е предвидено в Договора, предложението насърчава търговията между държавите-членки и трети държави и уравновесява търговските интереси на икономическите оператори (производители от Общността и вносители), без да внася промяна в списъка с митническите отстъпки на ЕО съгласно Споразумението за СТО.

- Избор на инструменти

Предложени инструменти: Регламент на Съвета.

Други средства не биха били подходящи поради следната(ите) причина(и).

По силата на член 26 от Договора за ЕО автономните мерки за суспендиране и тарифните квоти се приемат от Съвета с квалифицирано мнозинство въз основа на предложение на Комисията.

4) Отражение върху бюджета

Несъбрани мита от порядъка на 350 милиона EUR.

5) Срокове

Приблизителни срокове, препоръчани от службите на Комисията:

Приемане от Съвета: януари/февруари 2009 г.

Публикуване в ОВ: във възможно най-кратък срок след приемането.

Предложение за

РЕГЛАМЕНТ НА СЪВЕТА

за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 26 от него,

като взе предвид предложението на Комисията[1],

като има предвид, че:

1. С Регламент (ЕО) № 301/2007 на Съвета от 19 март 2007 г. за изменение на приложение І към Регламент (ЕИО) № 2658/87 относно тарифната и статистическа номенклатура и Общата митническа тарифа[2] за период от две години бяха напълно суспендирани автономните мита по Общата митническа тарифа за монитори с течнокристална технология на изображение, чийто диагонал на екрана е 48,5 cm или по-малък и с формат 4:3 или 5:4, класирани в код по КН 8528 59 90.

2. Срокът на действие на посочената мярка за суспендиране изтича на 31 декември 2008 г.

3. По причини, свързани с интереса на потребителите, предвид необходимостта от осигуряване на рационално развитие на производството и увеличаване на потреблението в рамките на Общността, както и с цел насърчаване на търговията между държавите-членки и трети страни, в интерес на Общността е да се удължи действието на настоящите мерки за суспендиране на автономните мита с още две години, считано от 1 януари 2009 г., да се увеличи диагоналът на екрана до 55,9 cm (22 инча) и да се добави допълнителен формат 1:1 и 16:10.

4. Поради същите причини в интерес на Общността е също така да предвиди суспендиране за период от две години, считано от 1 януари 2009 г., за черно-бели и други монохромни монитори, чийто диагонал на екрана не превишава 77,5 cm (30,5 инча) и които имат същия формат като цветните монитори.

5. Ето защо Регламент (ЕИО) № 2658/87 на Съвета[3] следва да бъде съответно изменен.

6. Тъй като предвиденото в настоящия регламент суспендиране представлява продължение на въведеното с Регламент (ЕО) № 301/2007 суспендиране, което изтича на 31 декември 2008 г., и тъй като е в интерес на Общността да няма прекъсване в тарифното третиране на мониторите, обхванати от суспендирането, настоящият регламент следва да се прилага в сила от 1 януари 2009 г.,

ПРИЕ НАСТОЯЩИЯ РЕГЛАМЕНТ:

Член 1

В част втора, раздел XVI, глава 85 от приложение I към Регламент (ЕИО) № 2658/87 текстът в колона 3 към код по КН 8528 59 10 се заменя със следното:

„14(*)

___________________

* Митото е суспендирано на автономно основание в сила до 31 декември 2010 г. за

черно-бели или други монохромни монитори с течно-кристална технология на изображението, снабдени с конектор с цифров видео интерфейс (DVI) или с конектор с видео графичен масив (VGA) или и с двата,

чийто диагонал на екрана не превишава 77,5 cm (т.е. 30,5 инча),

с формат 1:1, 4:3, 5:4 или 16:10,

с разделителна способност, по-голяма от 1,92 мегапиксела и

с разстояние между точките, не по-голямо от 0,3 mm.

(Код по ТАРИК 8528 59 10 10)“

Член 2

В част втора, раздел XVI, глава 85 от приложение I към Регламент (ЕИО) № 2658/87 текстът в колона 3 към код по КН 8528 59 90 се заменя със следното:

„14(*)

___________________

* Митото е суспендирано на автономно основание в сила до 31 декември 2010 г. за

цветни монитори с течно-кристална технология на изображението, чийто диагонал на екрана не превишава 55,9 cm (т.е. 22 инча), с формат 1:1, 4:3, 5:4 или 16:10. (Код по ТАРИК 8528 59 90 40)“

Член 3

Настоящият регламент влиза в сила в деня на публикуването му в Официален вестник на Европейския съюз .

Той се прилага от 1 януари 2009 г.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕНО ДО ПРИХОДНАТА ЧАСТ

1. НАИМЕНОВАНИЕ НА ПРЕДЛОЖЕНИЕТО:

Предложение за Регламент на Съвета за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

2. БЮДЖЕТНИ РЕДОВЕ:

Глава и статия: Глава 12, статия 120

3. ФИНАНСОВО ОТРАЖЕНИЕ

( Предложението няма финансово въздействие

X Предложението няма финансово въздействие върху разходите, но финансовото въздействие върху приходите е, както следва:

Трудно е да се направи точна оценка на загубата на собствени ресурси: в действителност не съществуват статистически данни за вноса на монитори, отговарящи на изискванията, изложени в предлагания регламент, тъй като в момента не съществува тарифен ред за тези конкретни продукти.

Въз основа на осъществения внос през 2007 г. максималната загуба на приходи се оценява на 350 милиона EUR.

(милиони EUR до един знак след десетичната запетая)

Бюджетен ред | Приходи[4] | 12-месечен период, считано от дд/мм/гггг | [Година n] |

Член 120 | Отражение върху собствените ресурси | 1.1.2009 г. | 350 000 000 |

4. МЕРКИ ЗА БОРБА С ИЗМАМИТЕ

Прилагане на нормалните мерки съгласно Митническия кодекс на Общността.

[1] ОВ С , , стр. .

[2] ОВ L 81, 22.3.2007 г., стр. 11

[3] OВ L 256, 7.9.1987 г., стр. 1.

[4] По отношение на традиционните собствени ресурси (мита за селскостопански продукти, налози върху захарта, митни сборове) посочените суми следва да бъдат нетни, т.е. след приспадането на 25 % разходи по събирането